การดำเนินการประกันคุณภาพการศึกษาในโรงเรียนประถมศึกษา สังกัดสำนักงานการประถมศึกษาจังหวัดนนทบุรี
THE QUALITY ASSURANCE IMPLEMENTATION IN PRIMARY SCHOOLS UNDER OFFICE OF PRIMARY EDUCATION,NONTHABURI PROVINCE
ประกันคุณภาพการศึกษา
การวิจัยเรื่องการดำเนินการประกันคุณภาพการศึกษาในโรงเรียนประถมศึกษาสังกัดสำนักงานการประถมศึกษาจังหวัดนนทบุรี มีวัตถุประสงค์เพื่อศึกษาการดำเนินงานประกันคุณภาพการศึกษาในโรงเรียนประถมศึกษา สังกัดสำนักงานการประถมศึกษาจังหวัดนนทบุรีและศึกษาสภาพปัญหาและอุปสรรคในการดำเนินงานประกันคุณภาพการศึกษาในโรงเรียนผู้บริหารสถานศึกษา จำนวน 145 คน และครูผู้สอนในโรงเรียนสังกัดสำนักงานการประถมศึกษาจังหวัดนนทบุรี จำนวน 2,362 คน กลุ่มตัวอย่าง ได้จากผู้บริหารสถานศึกษาทุกคน จำนวน 145 คน และครูผู้สอนในโรงเรียน จำนวน 236 คน ได้จากการสุ่มอย่างง่าย (Simple Random Sampling) รวมทั้งสิ้น 381 คน เครื่องมือที่ใช้การเก็บรวบรวมข้อมูล ได้แก่ แบบสอบถามที่ผู้วิจัยได้สร้างขึ้น มีค่าความเชื่อมั่นสัมประสิทธิ์อัลฟาของแบบสอบถามเท่ากับ 0.91 วิเคราะห์ข้อมูลโดยใช้โปรแกรมคอมพิวเตอร์สำเร็จรูป ผลการวิจัยพบว่า 1.การดำเนินการประกันคุณภาพการศึกษาของโรงเรียนประถมศึกษาตามความคิดเห็นของผู้บริหารสถานศึกษาและครูผู้สอน พบว่าในภาพรวมมีการปฏิบัติอยู่ในระดับมาก เมื่อพิจารณาเป็นรายด้านพบว่า การดำเนินการประกันคุณภาพการศึกษาในโรงเรียนประถมศึกษาในขั้นตอนการควบคุมคุณภาพและขั้นตอนการตรวจสอบคุณภาพและปรับปรุงโรงเรียน ตามความคิดเห็นของผู้บริหารสถานศึกษาและครูผู้สอนในภาพรวมทุกข้อมีการปฏิบัติอยู่ในระดับมาก 2. สภาพปัญหาและอุปสรรคในการดำเนินงานประกันคุณภาพการศึกษาในโรงเรียนประถมศึกษาสังกัดสำนักงานการประถมศึกษาจังหวัดนนทบุรี ในขั้นตอนการควบคุมคุณภาพและขั้นตอนการตรวจสอบคุณภาพและปรับปรุงโรงเรียน ตามความคิดเห็นของผู้บริหารสถานศึกษาและครูผู้สอน ในภาพรวมมีปัญหาอุปสรรคอยู่ในระดับปานกลาง
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
สมศักดิ์ ดลประสิทธ์
ทวีศักดิ์ จงประดับเกียรติ
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรมหาบัณฑิต
การบริหารการศึกษา